විජේතුංග මහත්තයාගේ මේ අබිරහස් ඝාතනයට ඔහුගේ සහෝදරයෙකුගේ හා එම සහෝදරයාගේ දියණියක් විවාහකර ගැනීමේ අපේක්ෂාවෙන් පසුවන තරුණයකුගේ සම්බන්ධයක් තිබෙන බව කියමින් පොලිසියට නිර්නාමික පෙත්සම්ද ලැබී තිබුණේ මේ සම්බන්ධයෙන් පරීක්ෂණ සිදුකරගෙන යන අතරවාරයේය.පොලිසියට ලැබී තිබුණ ඒ පෙත්සම් ඔස්සේද පරීක්ෂණයක් සිදු කළ අතර මේ ඝාතනයට ඔවුන් දෙදෙනාගේ කිසිම සම්බන්ධයක් නොමැති බව තහවුරුවී ඇත.විජේතුංග මහත්තයාගේ ඝාතකයා ගැන කිසිම හෝඩුවාවක් සොයා ගැනීමට නොහැකිවිය.කුලියාපිටිය කොට්ඨාසය බාර පොලිස් අධිකාරී සමන් සිගේරා මහතා විශ්‍රාමික උපපොලිස් පරීක්ෂකවරයාගේ ඝාතකයන් අල්ලා ගැනීමේ වගකීම පැවරුවේ කුලියාපිටිය කොට්ඨාස අපරාධ විමර්ශන ඒකකයේ ස්ථානාධිපති පොලිස් පරීක්ෂක පුෂ්පිත ගුණරත්න මහතාටය.පොලිස් අධිකාරි සිගේරා මහතාගේ මගපෙන්වීම යටතේ පරීක්ෂණ ආරම්භ කළ පොලිස් පරීක්ෂක පුෂ්පිත මහතා ප්‍රධාන පොලිස් කණ්ඩායම බිංගිරිය බලා පිටත්ව ගොස් ඇත්තේ විජේතුංග මහත්තයාගේ ඝාතකයන් ගැන මොනයම් හෝ හෝඩුවාවක් සොයාගෙන ඉදිරි පරීක්ෂණවලට පොටක් පාදා ගැනීමටය.විශ්‍රාමික උපපොලිස් පරීක්ෂකවරයා ජංගම දුරකතනයක් පාවිච්චි කරනවද කියා සොයා බැලීමේදී ඔහු කිට්ටුවෙන් ඇසුරු කළ අය පොලිස් කණ්ඩායමට පවසා ඇත්තේ එවැනි දුරකථනයක් පාවිච්චි නොකළ බවය.එහෙත් ගමේ සිටි එක් අයෙක් විජේතුංග මහත්තයා දවසක් කා සමග හෝ ජංගම දුරකතනයකින් කතා කරනවා දැක තිබූ නිසා ඔහු ඒ බව පොලිස් පරීක්ෂක පුෂ්පිත මහතා එක්ක පවසා ඇත.